సంధ్యా శాంతారామ్

సంధ్యా శాంతారామ్ (జననం: విజయ దేశ్‌ముఖ్; 1932 సెప్టెంబరు 22 – 2025 అక్టోబరు 4) మహారాష్ట్రకు చెందిన సినిమా నటి. 1950-1960లలో వి. శాంతారాం దర్శకత్వం వహించిన పలు హిందీ, మరాఠీ సినిమాలలో నటించి ప్రసిద్ధి చెందింది. ఝనక్ ఝనక్ పాయల్ బాజే (1955), దో ఆంఖేన్ బరాహ్ హాత్ (1958), నవరంగ్ (1959), పింజర (1972), అమర్ భూపాలి (1951) సినిమాలలో నటించింది.

 జననం 
సంధ్య 1938లో మహారాష్ట్రలో జన్మించింది. సంధ్య అక్క వత్సల దేశముఖ్, వత్సల కుమార్తె రంజనా దేశ్‌ముఖ్ ఇద్దరూ కూడా సినిమా నటిమణులే.

 కెరీర్ 
అమర్ భూపాలి (1951) సినిమా కోసం కొత్త నటులను వెతుకుతున్నప్పుడు వి. శాంతారాం సంధ్యను చూశాడు. 1952లో అమర్ భూపాలి సినిమాలో గాయని పాత్రలో తొలిసారిగా నటించింది. ఆ తరువాత శాంతారాం తీసిన చాలా సినిమాలలో నటించింది.

ఝనక్ ఝనక్ పాయల్ బాజే సినిమా కోసం శాస్త్రీయ నృత్యంలో శిక్షణ పొందింది. ఈ సినిమా విజయవంతమై, నాలుగు ఫిల్మ్‌ఫేర్ అవార్డులతోపాటు హిందీలో ఉత్తమ చలనచిత్రంగా జాతీయ చలనచిత్ర అవార్డును కూడా గెలుచుకుంది. దో ఆంఖేన్ బరాహ్ హాత్ సినిమాలో సంధ్య తన భర్త పక్కన నటించింది. నవరంగ్‌ సినిమాలో నటించింది.

మహాభారతం నుండి శకుంతల కథను అనుసరించి తీసిన స్త్రీ (1961) సినిమాలో నటించింది. పింజర సినిమాలో తమాషా నృత్య కళాకారిణిగా ప్రధాన పాత్రలో నటించింది.

2009లో, నవరంగ్ 50వ వార్షికోత్సవం సందర్భంగా వి. శాంతారామ్ అవార్డుల వేడుకలో సంధ్య పాల్గొన్నది.

 వ్యక్తిగత జీవితం 
శాంతారాం రెండవ భార్య నటి జయశ్రీని పోలి ఉన్న సంధ్య, జయశ్రీ నుండి విడిపోయిన తరువాత 1956లో శాంతారాంను వివాహం చేసుకుంది.

 సినిమాలు 

 1952: అమర్ భూపాలి
 1952: పర్చైన్
 1953: తీన్ బట్టి చార్ రాస్తా
 1954: మలైక్కల్లన్
 1955: ఝనక్ ఝనక్ పాయల్ బాజే
 1958: దో ఆంఖేన్ బరాహ్ హాత్
 1959: నవరంగ్
 1961: స్ట్రీ
 1963: సెహ్రా
 1966: లడకీ సహ్యాద్రి కీ
 1971: జల్ బిన్ మచ్లీ నృత్య బిన్ బిజిలీ
 1972: పింజర

 మరణం 
సంధ్య 2025 అక్టోబరు 4న, 93 సంవత్సరాల వయసులో వృద్ధాప్య సమస్యల కారణంగా ముంబైలోని స్వగృహంలో మరణించింది.

 మూలాలు 

 బయటి లింకులు 


వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:1932 జననాలు
వర్గం:2025 మరణాలు
వర్గం:మరాఠీ సినిమా నటీమణులు